Page:Isvar Chandra Vidyasagar, a story of his life and work.djvu/320

Rh কেহ কহে এই বিধি, কেমনে হইবে? হিঁদুর ঘরের রাঁড়ী, সিঁদুর পরিবে। বুকে ছেলে, কাঁকে ছেলে, ছেলে ঝোলে কোলে। তার বিয়ে বিধি নয় উলু উলু বোলে॥ গিলে গিলে ভাত খায়, দাঁত নাই মুখে। হইয়াছে আঁত খালি, হাত চাপা বুকে॥ ঘাটে যারে নিয়ে যাব, চড়াইয়া খাটে। শাড়ী-পড়া, চুড়ি হাতে, তারে নাকি খাটে? শুনিয়া বিয়ের নাম, "কোনে" সেজে বুড়ী। কেমনে বলিবে মুখে, "থুড়ি থুড়ি থুড়ি"? পোড়া-মুখ পোড়াইয়া কেন পোড়ী-মুখী। 'দুখী' 'সুখী' মেয়ে ফেলে কেঁচে হবে খুকি? ব্যাটা আছে যার তরে, বেলগাছ এঁচে, তুড়ি মেরে থুড়ি বলে, সে বসিবে কেঁচে॥ গমনের আয়োজন, শমনের ঘরে। বিবাহের সাধ সেকি, মনে আর করে? যেখানে সেখানে শুনি, এই কলরব। বালার বিবাহ দিতে রাজি আছে সব॥ সকলেই এইরূপ বলাবলি করে। ছুঁড়ির কল্যাণে যেন, বুড়ি নাহি তরে॥ শরীর পড়েছে ঝুলি, চুলগুলি পাকা। কে ধরাবে মাছ তারে, কে পরাবে শাঁখা? জ্ঞানহারা হয়ে যাই, নাহি পাই ধ্যানে। কে পাড়িবে 'সৎবাপ', মায়ের কল্যাণে?"